	Tehniskā specifikācija liftu apkalpošanai un uzraudzībai


	Veikt liftu ikdienas apskati, saskaņā ar liftu ikdienas apskates darbiem un rūpnīcas - izgatavotājas instrukciju, veicot ierakstu ikdienas apskates žurnālā.

	Veikt liftu tehniskās apkopes, saskaņā ar liftu tehniskās apkopes darbiem un rūpnīcas - izgatavotājas instrukciju, veicot ierakstus tehniskās apkopes žurnālā.

	Plānoto tehnisko apkopju izpildīšanas grafiki jāsaskaņo ar Pasūtītāja pārstāvi. 

	Ikmēneša tehniskās apkopes jāveic ar Pasūtītāja pārstāvi saskaņotos laikos darba dienās no 8:00 līdz 16:30.

	Veikt lifta avārijas izsaukumu apkalpošanu 24 stundas diennaktī, nodrošināt pasažieru izlaišanu no lifta kabīnes ne ilgāk kā 15 minūšu laikā no pieteikuma saņemšanas brīža.

	Nodrošināt avārijas izsaukuma speciālistu ierašanos, lai konstatētu bojājuma iemeslu, ne ilgāk kā 60 minūšu laikā no pieteikuma saņemšanas brīža.

	Nodrošināt darbu veikšanu atbilstoši 02.03.2010. MK noteikumiem Nr.195 „Liftu drošības un tehniskās uzraudzības noteikumi”, rūpnīcas - izgatavotājas instrukcijai un citiem saistošajiem normatīvajiem aktiem.

	Sagatavot liftu ikgadējai un atkārtotai pārbaudei, noteikt liftu zemējuma un izolācijas prasību atbilstību, piesaistot ekspertu institūciju ar Izpildītāja piedalīšanos.

	Nodrošināt ikgadējās tehniskās pārbaudes, ko veic Inspicēšanas institūcija. Pārliecināties, ka Inspicēšanas institūcija tehniskās pārbaudes laikā plombē drošības ierīces saskaņā ar piemērojamo standartu prasībām. 

	Liftu tehniskās apkopes laikā tiek pārbaudīti liftu mezgli un detaļas, atbilstoši zemāk uzrādītajam apkopes darbu sarakstam:

Pusmēneša tehniskā apkope (reizi 15 dienās): 
Pārbaudīt liftu:
1. bremžu ierīču darbību; 
2. šahtu durvju automātisko, mehānisko slēdzeņu un kontaktu darbību;
3. šahtas durvju augšējās sijas automātisko iekārtu darbību;
4. kabīņu durvju darbību;
5. kabīņu zemgrīdas kontaktu darbību;
6. apgaismes un signalizācijas sistēmas darbību.

Ikmēneša tehniskā apkope (reizi mēnesī, ieskaitot pusmēneša tehniskās apkopes):
Pārbaudīt liftu:
1.	vadības paneļa darbību; 
2.	trošu dzenskriemeļa darbību;
3.	elektromotora darbību;
4.	gala slēdža darbību;
5.	trošu stiprību;
6.	kabīņu un pretsvara vadotnes;
7.	kabīņu vadkurpju nodilumu;
8.	stāvu pārslēdzēju darbību;
9.	liftu induktīvo devēju darbību;
10.	šahtas durvju darbību;
11.	kabīņu durvju darbību;
12.	kabīņu vadības aparātu darbību;
13.	izsaukuma paneļa darbību;
14.	pretsvara darbību;
15.	kabīņu salona apšuvumu;
16.	ātruma ierobežotāja trošu nospriegošanas ierīču darbību.
Pusgada tehniskā apkope (reizi 6 mēnešos, ieskaitot ikmēneša un pusmēneša tehniskās apkopes):
Pārbaudīt liftu:
1.	galvenā svirslēdža darbību;
2.	reduktoru darbību;
3.	ātruma ierobežotāju darbību;
4.	kabīņu un pretsvara uztvērēju darbību;
5.	trīšu bloku darbību;
6.	trīšu telpas slēdžu darbību;
7.	buferierīču slodžu atbilstību;
8.	elektroiekārtu zemējumu un vadu izolāciju.

Veicot liftu tehnisko apkopi, elektromehāniķim jāvadās pēc:
1.	„Rūpnīcas izgatavotājas ekspluatācijas instrukcijas”, 
2.	„Tipveida instrukcijas liftu tehniskās uzraudzības elektromehāniķiem”,
3.	„Drošības tehnikas instrukcijas liftu tehniskai uzraudzībai un kapitāliem remontiem”.

	Izmantoto materiālu (mazgāšanas līdzekļi, eļļošanas materiāli un smērvielas, metināšanas materiāli, spuldzes, elektriskie drošinātāji, kabīnes durvju piedziņas atsperes, durvju trosītes, stiprinājumi, bultskrūves, siksnas) un darbu izmaksas jāiekļauj ikmēneša piedāvātajā cenā. 



	Tehniskā specifikācija pacēlāja apkalpošanai un uzraudzībai


	Veikt pacēlāja iekārtu ikmēneša tehniskās apkopes, saskaņā ar pacēlāju iekārtu apkopes darbiem un rūpnīcas – izgatavotājas instrukciju, veicot ierakstus apkopes žurnālā.

	Nodrošināt avārijas izsaukuma speciālistu ierašanos, lai konstatētu bojājuma iemeslu, ne ilgāk kā 60 minūšu laikā no pieteikuma saņemšanas brīža.

	Nodrošināt darbu veikšanu atbilstoši 02.03.2010. MK noteikumiem Nr.195 „Liftu drošības un tehniskās uzraudzības noteikumi”, rūpnīcas - izgatavotājas instrukcijai un citiem saistošajiem normatīvajiem aktiem.

	Nodrošināt ikgadējās tehniskās pārbaudes, ko veic Inspicēšanas institūcija. Pārliecināties, ka Inspicēšanas institūcija tehniskās pārbaudes laikā plombē drošības ierīces saskaņā ar piemērojamo standartu prasībām.

	Pacēlāja iekārtu ikmēneša tehniskās apkopes laikā tiek pārbaudīti mezgli un detaļas, atbilstoši zemāk uzrādītajam apkopes darbu sarakstam:

Pacēlāja iekārtu Tehniskās apkopes darbi:
1.Magnētiskā palaidēja, vadības pogu darbību, „STOP” pogas un gala slēdžu pārbaudi, ja nepieciešams veikt to nomaiņu vai remontu. 
2.Pārbaudīt trošu stiprību, reduktora darbību, elektromotora darbību un zemējuma un vadu izolāciju.

	Izmantoto materiālu (mazgāšanas līdzekļi, eļļošanas materiāli un smērvielas, metināšanas materiāli, spuldzes, elektriskie drošinātāji, stiprinājumi, bultskrūves) un darbu izmaksas jāiekļauj ikmēneša piedāvātajā cenā.

	Sagatavot pacēlāju ikgadējai un atkārtotai pārbaudei, noteikt pacēlāja zemējuma un izolācijas prasību atbilstību, piesaistot ekspertu institūciju ar Izpildītāja piedalīšanos.

	Nodrošināt ar pakalpojuma sniegšanu saistītā personāla apmācību, atestēšanu, instruēšanu atbilstoši likuma „Darba aizsardzības likums” prasībām.

	Viena mēneša laikā no Līguma noslēgšanas sagatavot instrukcijas pacēlāja iekārtu ekspluatācijai.



